Sirkelafsluiting | Vroue-Landbouvereniging van Kaapland
Op Saterdag, 12 November het Sirkel Tygerberg 'n Kersfees-tee vir kyk-en-kuier gehou. Elke tak het sy eie tafel/s versier en sy eie eetgoed verskaf – jy kon jou verkyk aan die lede se kreatiwiteit met die pragtige tafelversierings terwyl jy smul aan die keurigste eetgoed.
Drie lede van Parow se tak wat die fraaie engeltjies gemaak het.
Twee engeltjies wat die tee bygewoon het.
Nadat ons hartlik saam Kersliedere gesing het, het Ita van der Merwe, Sirkel-president van Tygerberg, die gedig "Maria"" van Elizabeth Eybers voorgedra.
Na 'n lekker kuier-oggend het ons nuwe geesdrif om volgende jaar Sirkel Tygerberg se 50ste bestaansjaar te vier.